钦定古今图书集成/明伦汇编/宫闱典/第049卷 > 高宗张贵妃
## 钦定古今图书集成/明伦汇编/宫闱典/第049卷 > 高宗张贵妃

按《宋史后妃传》：“张贵妃，开封祥符人。初入宫，封永嘉
郡夫人，乾道六年，进婉容，淳熙七年，封太上皇淑妃，
十六年进贵妃，绍熙元年薨。美人冯氏、才人韩氏、吴
氏、李氏、王氏俱被宠幸，后皆废。吴氏，中宫近属也，绍
兴三十年，复故封。李氏、王氏俱明艳，淳熙末，上皇爱
之，及崩，宪圣后见二才人，每感愤。孝宗即追告命，许”
自便，盖非常制云。